Nick and Norah’s Infinite Playlist

Nick and Norah's Infinite Playlist er en amerikansk romantisk dramakomedie fra 2008. Filmen er regissert av Peter Sollett, og har Michael Cera og Kat Dennings i tittelrollene som Nick og Norah. Filmen er basert på romanen med samme navn av Rachel Cohn og David Levithan.

Handlingen foregår over én natt i New Yorks gater. Nick (Michael Cera) er en laidback high school-student som nettopp kommer ut av et stygt samlivsbrudd og som spiller i et band som satser seriøst, men ikke er så veldig gode. I tillegg føler han seg litt utenfor, siden han er den eneste i bandet som ikke er homofil. En kveld møter han den vakre college-studenten Norah (Kat Dennings), ei populær jente som spør ham om å spille kjæresten hennes i fem minutter for å gjøre eks-kjæresten sjalu. Imidlertid har de ingenting til felles og liker ikke hverandre noe større, og de er glade til for å skille lag litt senere på kvelden.

Men tilfeldigheter vil ha det til at de møter hverandre igjen, da Norahs fulle venn Caroline forsvinner sporløst etter å ha sittet på sammen med bandkollegaene til Nick i bilen deres. Nick og Norah oppdager at de likevel har noe til felles: sin største lidenskap, musikken. Gjennom den skaper de et bånd de ikke ante fantes, mens de prøver å finne Caroline og samtidig oppsøke den hemmelige konserten til deres felles favorittband, som de har hørt skal finne sted i byen.

 Rolleliste 
 Michael Cera i rollen som Nick
 Kat Dennings i rollen som Norah
 Jay Baruchel i rollen som Tal
 Ari Graynor i rollen som Caroline
 Alexis Dziena i rollen som Tris
 Aaron Yoo i rollen som Thom
 Rafi Gavron i rollen som Dev
 Zachary Booth i rollen som Gary
 Jonathan B. Wright i rollen som Beefy Guy

 Eksterne lenker 


Kategori:Filmer fra 2008
Kategori:Dramakomedier fra USA
Kategori:Romantiske komedier fra USA
Kategori:Ungdomsfilmer fra USA
Kategori:Skeive filmer
Kategori:Filmer basert på bøker
Kategori:Engelskspråklige filmer